52 C. PLINII HIST. NAT. LIB. XXII. 



pugnaciores fieri putant, in cibum eorum addltis : pe- 

 corique esse utilissimos. 



De picride, i. Thesium, i. 



XXXI. 22. Picris ab insigni amaritudine cognomi- 

 natur, ut diximus : rotundo folio. Tollit eximie verrucas. 



Thesium quoque non dissimili amaritudine est : sed 

 purgat alvum : in quem usum teritur ex aqua. 



Asphodelum, ti. 



XXXII. Asphodelum de clarissimis herbarum, quam 

 heroneon aliqui appellaverunt , Hesiodus et in silvis 

 nasci dixit. Dionysius, marem ac feminam esse. Defectis 

 corporibus et phthisicis constat bulbos ejus cum ptisana 

 decoctos, aptissime dari : panemque ex his cum farina 

 subactis , saluberrimum esse. Nicander et contra ser- 

 pentes ac scorpiones, vel caulem, quem anthericon vo- 

 cavimus , vel semen , vel bulbos ddit in vino tribus 

 drachmis : substravitque somno contra hos metus. Da- 

 tur et contra venenata marina, et contra scolopendras 

 terrestres. Cochleae mire in Campania caulem eum per- 

 sequuntur, et sugendo arefaciunt. Folia quoque illinun- 

 tur venenatorum vulneribus ex vino. Bulbi nervis arti- 

 culisque cum polenta tusi illinuntur. Prodest et concisis 

 ex aceto lichenas fricare : item ulceribus putrescentibus 



